Kuier binnekort saam op die Son-Safari Landbouskou | Landbou
Kuier binnekort saam op die Son-Safari Landbouskou
Son-Safari Landbouskou is 'n landbouskou wat vanaf 30 April tot 5 Mei 2022 in Mauritius plaasvind.
Toplandbousprekers gaan die nuutste tegnologie en verwikkelinge in die bedryf bespreek, met sprekers soos Theo Vorster, 'n bekende landboukenner, en dr. Todd Cardwell, 'n Amerikaanse landbouspesialis. Agri Technovation gaan die nuutste kennis oor presisiedienste deel.
Kom luister en maak planne saam met Suid-Afrika se mees suksesvolle boere.
Dis die ideale geleentheid vir boere om 'n hele vakansieoord te deel met mense wat net soos hulle is, in hul eie taal in 'n ander land te kuier en idees met mekaar uit te ruil. Word geïnspireer deur ander suksesvolle boere met dieselfde kwellinge, vrae en drome as jy!
Ander Son-Safari-vennote is onder meer in die AgriBonus-lojaliteitskema (met lede soos Laeveld Agrochem, Agri Technovation, Toyota en Zoetis), Villa Crop, OUTsurance, Tax Recoveries en vele meer in.
Die Afrikaans is Groot-span gaan almal saam. Gaste kan hulle gereed maak vir twee aande se puik musiekproduksies met Top Treffers en Afrikaans is Groot-treffers. Die program sluit ook ander vermaak en uitstekende motiveringsprekers in, terwyl daar tussendeur 'n geleentheid is om met glanspersoonlikhede skouers te skuur.
Gaste sal nie sommer weer in hul lewe die kans kry om met 12 van Suid-Afrika se topkunstenaars 'n eiland te deel, saam te kuier, te eet en te swem nie – met hope tyd vir pragfoto's van dié belewenis.
Pakkette begin vanaf R22 600 per persoon wat deel en sluit hope ekstras in. Kinders onder 18 jaar kom in aanmerking vir verlaagde tariewe en kinders onder ses jaar se verblyfkoste is minimaal. Dit sluit onder meer vyfsterverblyf en 'n allesinsluitende pakket in. Die konferensie, uitstallings, vermaak, musiekproduksies en skakeling met landboukenners, sprekers en glanspersoonlikhede vind in 'n gemaklike omgewing plaas.
Retoer-vervoer vanaf die lughawe na die oord, 'n allesinsluitende pakket vir etes, drankies, die meeste watersport en ekskursies, onbeperkte gholf by twee verskillende bane, 'n binnenshuise gimnasium en meer. Daar is geen verskuilde koste nie.
AgriBonus is 'n landbou-lojaliteitskema wat aan produsente punte bied vir die aankoop van verskeie produkte en dienste. AgriBonus-punte kan vir die volle of gedeeltelike betaling gebruik word. Kliënte moet AgriBonus direk kontak vir nog inligting. Spesiale geleenthede is ook beskikbaar om ekstra lojaliteitspunte te verdien. Ander vennote, soos OUTsurance en Tax Recoveries, bied ook punte wat vir betaling gebruik kan word.
Die datum is onderhewig aan beide Mauritius en Suid-Afrika se covid-19-regulasies. Op die stadium word vereis dat gaste (ouer as 18 jaar) wat saam reis, teen covid-19 ingeënt moet wees. Alle gaste, kinders ingesluit, moet ook 'n geldige dokument vir 'n negatiewe Covid-19-toets verskaf, wat binne 72 uur vanaf hul aankoms in Mauritius gedoen is.
Besprekings het op 14 September 2021 geopen en kan aanlyn op die webtuiste of telefonies gemaak word.